Suchinthana/ta-wikipedia huggingface dataset:
க. செ. கேசவப்பிள்ளை

கனக்கு செம்பகராமன் கேசவப்பிள்ளை (Kanakku Chembakaraman Kesava Pillai) (1868-1914) இவர், கர்நாடக இசையின் இந்திய இசையமைப்பாளரும் மலையாள இலக்கியக் கவிஞரும் ஆவார். இவர் திருவிதாங்கூர் அரசவைக் கவிஞராகவும் இருந்திருக்கிறார். மலையாள மகாகாவியமான கேசவீயம், இரண்டு ஆட்டகதைகள் (கூத்து), பல பஜனைகள், கீர்த்தனைகள் போன்றவற்றிற்காக அறியப்படுகிறார். நாராயணியம் என்ற சமசுகிருத நூலை மலையாளத்தில் "பாசாநாராயணியம்" என்ற தலைப்பில் மொழிபெயர்த்துள்ளார்.

மேற்கோள்கள்

கொல்லம் மாவட்ட நபர்கள்
1914 இறப்புகள்
1868 பிறப்புகள்
மலையாள எழுத்தாளர்கள்
வினோத் மங்காரா

வினோத் மங்காரா (Vinod Mankara) கேரளாவைத் தளமாகக் கொண்ட ஒரு இந்திய எழுத்தாளரும் திரைப்பட இயக்குநரும் ஆவார். ஆரம்ப காலத்தில் அச்சு ஊடகங்களில் பகுதிநேரப் பத்திரிகையாளராகத் தனது வாழ்க்கையைத் தொடங்கிய இவர் புது தில்லி, இந்தியாவின் பிற முக்கிய நகரங்களில் பணியாற்றியுள்ளார். மின்னணு ஊடகத்தில் இவரது தொழில்வாழ்க்கை சூர்யா தொலைக்காட்சியில் தொடங்கியது, அங்கு இவர் திட்ட மேலாளராகப் பணியாற்றினார். துபாயைத் தளமாகக் கொண்ட தொலைக்காட்சி நிறுவனமான மத்திய கிழக்கு தொலைக்காட்சியில் தலைமை மேலாளர், நிகழ்ச்சிகள் பொறுப்பிலும் இருந்துள்ளார். இந்தியாவிஷனில் தலைமைத் தயாரிப்பாளராகவும் பணிபுரிந்தார். இப்போது மலையாளத் தொலைக்காட்சி நிறுவனமான ஏசியாநெட்டில் மூத்த தயாரிப்பாளராக இருந்து வருகிறார். இவர் பாலக்காடு அருகே மங்காரா கிராமத்தைச் சேர்ந்தவர்.

திரைப்படவியல்

இயக்குநர் பணிகள் 

மலையாளத் திரைப்பட இயக்குநர்கள்
வாழும் நபர்கள்
நில்மோனி தாகூர்

நில்மோனி தாகூர் (Nilmoni Tagore) (1721-1791) தாகூர் குடும்பத்தின் ஒரு வாரிசான இவர், பழைய பாதுரியகட்டாவின் வீட்டை விட்டு வெளியேறி, 1758 ஆம் ஆண்டில் தாகூர் குடும்பத்தின் ஜோராசங்கோ கிளையை நிறுவினார். இவர் ஜோராசங்கோ தாகூர் பாரி என்று அழைக்கப்படுகின்றார். நில்மோனி மற்றும் தர்பநாராயண தாகூர் ஆகிய இருவரும் பிரித்தானிய கிழக்கிந்திய நிறுவனத்தில் பணிபுரிந்த ஜெய்ராம் தாகூரின் இரண்டு மகன்களாவர்..  தர்பநாராயணன் தனது வணிகத்தையும் நிலங்களையும் வளர்த்துக் கொண்டாலும், நில்மோனி பிரிட்டிசாருக்கு சேவை செய்யத் தீர்மானித்து மாவட்ட நீதிமன்ற சிரஸ்தாராக உயர்ந்தார். குடும்ப தகராறின் தீர்வுத் தொகையாகஇவர் தனது சகோதரர் தர்பநாராயணனிடமிருந்து ஒரு இலட்சம் ரூபாயைப் பெற்றுக்கொண்டு ஜோராசங்கோவுக்குச் சென்று அங்கு ஒரு வீட்டினைக் கட்டினார்.

இவருக்கு இராம்லோகன் தாகூர் (1759-1804), இராம்மோனி தாகூர் (1759-1833), இராம்புல்லாவ் தாகூர் (1767-1824) என்ற மூன்று மகன்கள் இருந்தனர். இராம்மோனி தாகூருக்கு இராதாநாத், துவாரகநாத் மற்றும் இராம்நாத் என்றா மூன்று மகன்கள் இருந்தனர்.  இராம்லோகன் தாகூருக்கு ஆண்வாரிசு இல்லை. எனவே அவர் தனது சகோதரர் இராம்மோனியின் இரண்டாவது மகனான புகழ்பெற்ற துவாரகநாத் தாகூரை தத்தெடுத்தார். அவருக்கு கீழ் தாகூரின் ஜோராசங்கோ கிளையின் அதிர்ஷ்டம் உயர்ந்தது

குறிப்புகள் 

1791 இறப்புகள்
1721 பிறப்புகள்
தாகூர் குடும்பம்
கொல்கத்தா நபர்கள்
அரவிந்தன் நீலகண்டன்

அரவிந்தன் நீலகண்டன் (Aravindan Neelakandan) தமிழ் மற்றும் ஆங்கிலத்தில் எழுதும் எழுத்தாளர். ராஜீவ் மல்கோத்ரா உடன் இணைந்து இவர் எழுதிய உடையும் இந்தியா எனும் நூல் அதிகம் கவனிக்கப்பட்ட படைப்பாகும். “ஆழி பெரிது” வேதகாலப் பண்பாடு குறித்து அரவிந்தன் எழுதியுள்ள ஓர் ஆய்வு நூல். இது தமிழ்ப் பேப்பர் என்ற இணைய இதழில் தொடராக வெளிவந்தது. இணைய இதழில் தொடராக வெளிவந்தபோது மிகப்பெரும் வரவேற்பையும் அதைவிடப் பெரிய சர்ச்சைகளையும் எதிர் கொண்டது.  கதைகள், கட்டுரைகள் மற்றும் நூல்கள் எழுதுவதோடு வலம் என்ற மாத இதழின் பொறுப்பாசிரியர்களில் ஒருவராகவும் செயல்பட்டு வருபவர்.. மேலும் "ஸ்வராஜ்யா" மற்றும் "தமிழ் ஹிந்து" இணையதளங்களின் பதிப்பாசிரியர்களில் ஒருவராகவும் அவற்றின் படைப்புகளில் பங்கெடுப்பவராகவும் உள்ளார்.

வாழ்க்கைக் குறிப்பு
அரவிந்தன் நீலகண்டன் 16 சூன் 1971 அன்று நாகர்கோவிலில் பிறந்தார். சென்னைப் பல்கலைக் கழகத்தில் உளவியலில் முதுகலைப் பட்டமும், மதுரை காமாராஜர் பல்கலைக் கழகத்தில் பொருளாதரத்தில் பட்டமும் பெற்றுள்ளார். திண்ணை இணைய இதழில் இந்தியவியல் மற்றும் அறிவியல் கட்டுரைகளை எழுதத் தொடங்கியதிலிருந்து பொது வெளியில் அறிமுகமானார். ஆசிய செய்திகள் தொடர்பாக பத்தி எழுத்தாளராக யு. பி. ஐ. (UPI) இணையதளத்தில் தொடர்ந்து எழுதி வந்தார். பதிப்பிக்கப்பட்ட புத்தகங்களோடு கூட, "தினமணி ஜக்‌ஷன்", "சொல்வனம்", தமிழ்ப் பேப்பர்  மற்றும் "திண்ணை" இணைய இதழ்களில் தொடர்ந்து எழுதி வருகிறார். உலகின் பல்வேறு நாடுகளைச் சார்ந்த கல்வியிலாளர்கள் மற்றும் தனிப்பட்ட அறிஞர்கள் பங்குபெறும் "சிருஷ்டி மதுரை" என்ற அமைப்பில் வழி நடத்துபவர்களுள் ஒருவராக உள்ளார். கோபி சங்கரின், பாலியல் வேறுபாடுகள் குறித்து தமிழில் எழுதப்பட்ட முதல் புத்தகம் வெளியிடும் நிகழ்ச்சியை ஒருங்கிணைத்தார்.

படைப்புகள் 
சிறுகதை, கட்டுரை, சமூக மற்றும் அரசியல் நூல்கள்.

தமிழ்ப் புத்தகங்கள்
இவர் கீழ்வரும் தமிழ்ப்புத்தகங்களை எழுதியுள்ளார், .
 உடையும் இந்தியா 
 ஆழி பெரிது: வேதப் பண்பாடு குறித்த உண்மையான தேடல் 
 இந்திய அறிதல் முறைகள்: நவீன அறிவியல் புலங்களைப் புரிந்து கொள்ள
 நம்பக்கூடாத கடவுள்
 நரேந்திர மோடி புதிய இரும்பு மனிதர்
 பஞ்சம், படுகொலை, பேரழிவு, கம்யூனிஸம்
 இந்துத்துவச் சிறுகதைகள்
 இந்துத்துவம் ஓர் எளிய அறிமுகம்
 கொஞ்சம் தேநீர் கொஞ்சம் இந்துத்துவம்
 மோடியின் குஜராத்: இந்தியாவின் வளர்ச்சிக்கு ஒரு முன்மாதிரி

மேற்கோள்கள்

வெளி இணைப்புகள் 
வலம் இதழில் எழுதியுள்ள கட்டுரைகள்

ஆழி பெரிது – ஒரு மதிப்புரை - சொல்வனம் இணைய இதழில் இருந்து.

தமிழ் எழுத்தாளர்கள்
இந்திய எழுத்தாளர்கள்
திஸ்கித்

திஸ்கித் (Diskit) இந்தியாவின் லடாக் ஒன்றியப் பகுதியின் லே மாவட்டத்தின், நூப்ரா வருவாய் வட்டத்தில் அமைந்த கிராம ஊராட்சி ஆகும்.காரகோரம் மலைத்தொடரில் அமைந்த இக்கிராமத்தில் திஸ்கித் விகாரை உள்ளது. திஸ்கித் கிராமம், லே நகரத்திற்கு கிழக்கே 118 கிலோ மீட்டர் தொலவிலும், ஹன்டர் நகரத்திலிருந்து 7 கிலோ மீட்டர் தொலைவிலும் உள்ளது.  
லே  நகரம் மற்றும் தவுலத் பெக் ஓல்டியை இணைக்கும் துர்புக்-சியோக்-தவுலத் பெக் ஓல்டி சாலை இக்கிராமம் வழியாகச் செல்கிறது.

மக்கள் தொகை பரம்பல்
2011-ஆம் மக்கள்தொகை கணக்கெடுப்பின் படி, திஸ்கித் கிராமம் 344 வீடுகளையும்,  1760 மக்கள்தொகையும் கொண்டுள்ளது. எழுத்தறிவு 76.57% ஆகவுள்ளது.
மக்கள் தொகையில் பெரும்பான்மையாக உள்ள பட்டியல் பழங்குடியினரின் எண்ணிக்கை 1519 ஆகவுள்ளது இக்கிராம மக்கள் கல்வி, அரசு வேலைகள், வங்கிச் சேவைகளுக்கு நூப்ராவிற்குச் செல்ல வேண்டும்.

சுற்றுலா
காரகோரம் மலைத்தொடரில் அமைந்த லடாக்கின் நூப்ரா பள்ளத்தாக்கில் அமைந்த திஸ்கித் கிராமம், ஆண்டு முழுவதும் இயங்கும் முக்கியச் சுற்றுலாத் தலமாகும். சியோக் ஆற்றின் கரையில் அமைந்த திஸ்கித் கிராமத்தில் பல விருந்தினர் விடுதிகளும், உண்வு விடுதிகளும் உள்ளது.

உள்கட்டமைப்பு வசதிகள் 
 கேந்திரிய வித்தியாலயம், நூப்ரா 
 தாலுகா மருத்துவ மனை, நூப்ரா 
 ஜம்மு காஷ்மீர் வங்கி கிளை
 லாம்டோன் மாதிரி மேனிலைப் பள்ளி 
 அரசு பட்டப்படிப்புக் கல்லூரி, நூப்ரா 
 பொதுப்பணித் துறை, நூப்ரா

இதனையும் காண்க
 தவுலத் பெக் ஓல்டி
 துர்புக்-சியோக்-தவுலத் பெக் ஓல்டி சாலை
 சியோக் ஆறு
 கல்வான் நதி
 பாங்காங் ஏரி 
 உண்மையான கட்டுப்பாட்டுக் கோடு 
 துர்புக்

மேற்கோள்கள்

 லே மாவட்டத்தின் நகரங்களும் ஊர்களும்

லே மாவட்டம்
துர்புக்

துர்புக் (Durbok), also spelled Durbuk and Darbuk), இந்தியாவின் லடாக் ஒன்றியப் பகுதியின் லே மாவட்டத்தில் உள்ள துர்புக் தாலுக்காவின் நிர்வாகத் தலைமையிடமும், கிராம ஊராட்சியும் ஆகும். இக்கிராமம்  சங் லா கணவாய்க்கும், பாங்காங் ஏரிக்கும் இடையே அமைந்துள்ளது. துர்புக் கிராமத்தை, தவுலத் பெக் ஓல்டியுடன் இணைக்கும் துர்புக்-சியோக்-தவுலத் பெக் ஓல்டி சாலை இக்கிராமத்திலிருந்து துவங்குகிறது.

மக்கள் தொகை பரம்பல்
2011-ஆம் ஆண்டின் மக்கள் தொகை கணக்கெடுப்பின் படி, துர்புக் கிராமம் 160 வீடுகளும், 852 மக்கள்தொகையும் கொண்டுள்ளது. அதில் ஆண்கள் 416 மற்றும் பெண்கள் 436 ஆகவுள்ளனர். மக்கள்தொகையில் பட்டியல் மலைவாழ் பழங்குடியினர் 846 ஆகவுள்ளனர். எழுத்தறிவு 66.62% ஆகவுள்ளது. 6 வயதிற்குட்பட்ட குழந்தைகள் 85 உள்ளனர். இக்கிராம மக்கள் திபெத்திய பௌத்தம் கடைபிடிக்கின்றனர்.

போக்குவரத்து 
லே மாவடத்தின் அனைத்து பகுதிகளுடன் துர்புக் கிராமம், சாலை வழியாக இணைக்கப்பட்டுள்ளது. கரு எனும் கிராமத்திற்குச் செல்லும் சாலை சிந்து ஆற்றுடன் இணைத்து, பின் லே மற்றும் கார்கில் நகரங்களுடன் இணைக்கிறது. இதே சாலை எதிரி திசையில் உள்ள பாங்காங் ஏரியுடன் இணைக்கிறது. துர்புக் கிராமத்திற்கு மேற்கே சியோக் ஆறு வழியாகச் செல்லும் சாலை திஸ்கித்  மற்றும் துர்துக் கிராமங்களை இணைக்கிறது.

துர்புக்-சியோக்-தவுலத் பெக் ஓல்டி சாலையானது சியோக் ஆற்றின் கிழக்கு பகுதியில் உள்ள தவுலத் பெக் ஓல்டி போன்ற  இந்திய-சீன எல்லைப்புறத்தில் உள்ள இராணுவ மையங்களை இணைக்கிறது.

இதனையும் காண்க
 தவுலத் பெக் ஓல்டி
 திஸ்கித்
 துர்புக்-சியோக்-தவுலத் பெக் ஓல்டி சாலை
 சியோக் ஆறு
 கல்வான் நதி
 பாங்காங் ஏரி 
 உண்மையான கட்டுப்பாட்டுக் கோடு

மேற்கோள்கள் 

 லே மாவட்டத்தின் நகரங்களும் ஊர்களும்
லே மாவட்டம்
தினேந்திரநாத் தாகூர்

தினேந்திரநாத் தாகூர் (Dinendranath Tagore) (1882-1935), மேலும் தினு தாகூர் என்றழைக்கப்படும் இவர் ஓர் வங்காள  இசைக்கலைஞரும் மற்றும் புகழ்பெற்ற பாடகரும், இரவீந்திரநாத் தாகூரின் மூத்த சகோதரரின் பேரனுமாவார். இவர் இரவீந்திரநாத் விரும்பக்கூடிய பல மெட்டுகளை உடனுக்குடன் இசையமைத்தார். விஸ்வபாரதிதியின் இசைப் பள்ளியின் முதல்வராகவும் மற்றும் நடன, நாடகம் மற்றும் இசை நிறுவனமான சங்கீத பவானை என்ற இசைப் பள்ளியின் தொடக்க ஆண்டுகளில் பணிபுரிந்தார். தாகூரின் பாடல்களை ரவீந்திர சங்கீதம் என்ற பெயரில் அறிமுகப்படுத்திய முதல் நபர் இவர்தான்.

தினேந்திரநாத் திவிஜேந்திரநாத் தாகூரின் மூத்த மகன் திவேபேந்திரநாத்தின் மகன் ஆவார். மேலும் தாகூர் குடும்பத்தைச் சேர்ந்த ஜோரசங்கோ தாகூர் மாளிகையின் கலாச்சார ரீதியாக வளமான சூழலில் பிறந்தார். இவர் குறிப்பாக இந்துஸ்தானி இசையில் நன்கு பயிற்சி பெற்றவராவார்., மேலும் பல ஆரம்பகால ரவீந்திர சங்கீதம் இவரது குரலில் காப்பகங்களிலும் பதிவுகளிலும் காணப்படுகின்றன. மெல்லிசைகளைப் பதிவு செய்வதற்காக, இவர் முதன்மையாக பண்டிட் விஷ்ணு நாராயண் பத்கண்டேவால் புதிதாக முறைப்படுத்தப்பட்ட சர்காம் குறியீட்டைப் பயன்படுத்தினார். ஆனால் இவர் மேற்கத்திய இசைக் குறியீட்டையும் நன்கு அறிந்தவர்.

தாகூரின் பல நடன நாடகங்களுடனும் இவரது தொடர்பு இருந்தது. இதில் 1933இல் மும்பையில் தேசர் தேஷ் (அட்டைகளின் நிலம்) என்ற நிகழ்ச்சியை நிகழ்த்தினார். 1932இல் நாதிர் பூஜா என்ற திரைப்படத்திற்கும் இசையமைத்தார்.

குறிப்புகள் 

1935 இறப்புகள்
1882 பிறப்புகள்
தாகூர் குடும்பம்
ககனேந்திரநாத் தாகூர்

ககனேந்திரநாத் தாகூர் (Gaganendranath Tagore) (1867 செப்டம்பர் 17 - 1938 பிப்ரவரி 14)  இவர் வங்காள கலைப் பள்ளியின் இந்திய ஓவியரும் மற்றும் கேலிச் சித்திரம் வரைபவருமாவார். இவரது சகோதரர் அபனீந்திரநாத் தாகூருடன் சேர்ந்து, இவர் இந்தியாவின் ஆரம்பகால நவீன கலைஞர்களில் ஒருவராகக் கருதப்பட்டார்.

வாழ்க்கை மற்றும் தொழில் 
ககனேந்திரநாத் தாகூர் ஜோராசங்காவில் பிறந்தார். அதன் படைப்பாற்றல் வங்காளத்தின் கலாச்சார வாழ்க்கையை வரையறுத்தது. இவரது சகோதரர் அபனீந்திரநாத் வங்காள கலைப் பள்ளியின் முன்னோடி மற்றும் முன்னணி நிபுணராக இருந்தார். இவர் கவிஞர் இரவீந்திரநாத் தாகூரின் மருமகனும் மற்றும் நடிகை ஷர்மிளா தாகூரின் தந்தைவழி தாத்தாவும் ஆவார்.     

ககனேந்திரநாத் முறையான கல்வியைப் பெறவில்லை. ஆனால் ஓவியர் ஹரிநாராயண பண்டோபாத்யாயின் கீழகத்திய ஓவியப் பயிற்சியினைப் பெற்றார். 1907 ஆம் ஆண்டில், தனது சகோதரர் அபனீந்திரநாத்துடன் சேர்ந்து, இவர் இந்தியக் கலைச்சங்கத்தை நிறுவினார். பின்னர் அது ரூபம் என்ற செல்வாக்குமிக்க பத்திரிகையை வெளியிட்டது. 1906 மற்றும் 1910 க்கு இடையில், கலைஞர் ஜப்பானிய தூரிகை நுட்பங்களையும் தூர கிழக்கு கலையின் செல்வாக்கையும் தனது சொந்த படைப்புகளில் சேர்த்து ஒருங்கிணைத்தார். இரவீந்திரநாத் தாகூரின் சுயசரிதையான ஜீவன்ஸ்மிருதி (1912) க்கான இவரது ஓவிய எடுத்துக்காட்டுகளால் இது நிரூபிக்கப்பட்டுள்ளது. இவர் தனது சைதன்யா மற்றும் பில்கிரிம் போன்ற தொடர்களில் தனது சொந்த அணுகுமுறையை வளர்த்துக் கொண்டார். ககனேந்திரநாத் இறுதியில் வங்காளப் பள்ளியின் மறுமலர்ச்சியைக் கைவிட்டு கேலிச்சித்திரத்தை கையில் எடுத்துக் கொண்டார். தி மாடர்ன் ரிவியூ என்ற பத்திக்கை 1917 இல் இவரது பல கேலிச்சித்திரங்களை வெளியிட்டது. 1917 முதல், இவரது நையாண்டி ஓவியங்கள் தொடர்ச்சியான அச்சிடப்பட்ட புத்தகங்களில் வெளிவந்தன. அவற்றில் பிளே ஆப் ஆப்போசைட்ஸ், ரியால்ம் ஆஃப் தி அப்சர்ட் மற்றும் ரிபார்ம் ஸ்கிரீம்ஸ் போன்றவை அடங்கும்.  

1920 மற்றும் 1925க்கும் இடையில், ககனேந்திரநாத் நவீனத்துவ ஓவியத்தில் சோதனைகளை முன்னெடுத்தார்.  பார்த்தா மிட்டர் என்பவர் அவரை "1940 களுக்கு முன்னர் கியூபிஸத்தின் மொழியையும் தொடரியலயையும் தனது ஓவியத்தில் பயன்படுத்திய ஒரே இந்திய ஓவியர்" என்று விவரிக்கிறார்.  1925 முதல், இவர் ஒரு சிக்கலான பிந்தைய கியூபிஸ்ட் பாணியை உருவாக்கினார். 

ககனேந்திரநாத் நாடகத்திலும் மிகுந்த ஆர்வம் காட்டினார். மேலும் லூயிஸ் கரோல், போதர் பகதூர் ('ஓட்டர் தி கிரேட்') முறையில் குழந்தைகள் புத்தகத்தையும் எழுதினார்.

மேலும் காண்க 

 தாகூர் குடும்பம்

குறிப்புகள்

மேலும் படிக்க 
 
 Partha Mitter, The Triumph of Modernism: India’s artists and the avant-garde 1922-1947, London, 2007
  (Memoir by Gaganedranath's daughter, in Bengali)

வெளி இணைப்புகள் 
 Gagnendranath Tagore
 Gaganendranath Tagore's Realm of the Absurd, Mukul Dey Archives 
 Gaganendranath Tagore's works at V&A
 Gaganendranath's Moments with Cubism 

தாகூர் குடும்பம்
1938 இறப்புகள்
1867 பிறப்புகள்
இந்தியக் கலைஞர்கள்
ஆங்கிலேய பாரசீகப் போர்

ஆங்கிலேய-பாரசீகப் போர் (Anglo–Persian War) பிரித்தானிய கிழக்கிந்தியப் படைகளுக்கும், பாரசீகத்தை (தற்கால ஈரான்) ஆண்ட குவாஜர் பேரரசின் படைகளுக்கும்  1 நவம்பர் 1856 முதல் 4 ஏப்ரல் 1857 முடிய நடைபெற்ற போராகும். பிரித்தானியர்கள் கட்டுப்பாட்டில் இருந்த  ஆப்கானித்தானின் ஹெராத் நகரத்தை  பாரசீகர்கள் கைப்பற்றினர். ஹெராத் நகரத்தை விட்டு வெளியேற பாரசீகர்களை, பிரித்தானிய கிழக்கிந்திய ஆட்சியாளர் கேட்டுக் கொண்டனர். இதனை பார்சீகர்கள் மறுத்த காரணத்தால் இப்போர் நடைபெற்றது. போரின் முடிவில், பாரசீகப் படைகள் தோற்றது. 1857-இல் செய்து கொள்ளப்பட்ட பாரிஸ் உடன்படிக்கையின் படி, பாரசீகர்கள் ஹெராத் நகரத்திலிருந்து படைகள் திரும்பப் பெற்றனர்.அதே போல் பிரித்தானிய இந்தியப் படைகளும் பாரசீகத்திலிருந்து வெளியேறினர்.

மேற்கோள்கள்

 James Grant. British Battles at Land and Sea. Vol. 3. pp. 218-220
 F.W.M. Spring.The Bombay Artillery list of officers the regiment of Bombay Artillery from its formation in 1749 to amalgamation - with the royal artillery, with dates of first commissions, promotions, casualties, also appointments held, war services, honours, and rewards. pp 33-49

ஆதார நூற்பட்டியல்
  The Indian Sappers and Miners (1948) The Institution of Royal Engineers, Chatham.

மேலும் படிக்க
 English, Barbara. 1971. John Company's Last War. London: Collins.
 
 Hunt, Capt. G. H. and George Townsend. 1858. Outram & Havelock's Persian Campaign. London: G. Routledge & Co.
 Outram, Lieut. General Sir James. 1860. Lieut.-General Sir James Outram's Persian Campaign in 1857. London: Smith, Elder and Co.
 Walpole, Sir Spencer. 1912. A History of England from the Conclusion of the Great War in 1815. London: Longmans, Green, and Co. (vol. VI, pp. 266–273)

வெளி இணைப்புகள்

 Persian War
 Regiment Site

பிரித்தானியக் கிழக்கிந்தியக் கம்பனி போர்கள்
1857 நிகழ்வுகள்

ஈரானின் வரலாறு
இராமசாமி பரமேஸ்வரன்

மேஜர் இராமசாமி பரமேஸ்வரன் (Ramaswamy Parameswaran), பரம் வீர் சக்கரம் (13 செப்டம்பர் 1946, மும்பை – 25 நவம்பர் 1987) இந்தியாவின் மும்பை நகரத்தில்  1946-இல் பிறந்த பரமேஸ்வரனின் தந்தை பெயர் இராமசாமி ஆகும். இவர் இந்திய அரசு நடத்தும் இராணுவ அதிகாரிகளுக்கான நுழைவுத் தேர்வில் (Short Service Commission) வென்று, 16 ஜனவரி 1972 அன்று இந்திய இராணுவத்தின் மகர் ரெஜிமெண்டின் 15-வது பட்டாலியனில்  இராணுவ அதிகாரியாக பணியில் சேர்ந்தார். ஈழப் போரின் போது  இந்திய அமைதி காக்கும் படை இணைந்த பரமேஸ்வரன் பவான் நடவடிக்கையின் பல வீரதீர சாகசங்கள் செய்து, 25 நவம்பர் 1987 அன்று வீரமரணம் அடைந்தார். மேஜர் பரமேஸ்வரனின் இறப்பிறகுப் பின்னர், பரமேஸ்வரனின் வீரச் செயல்களைப் பாராட்டி, இந்தியக் குடியரசுத் தலைவர், மேஜர் பரமேஸ்வரனின் குடும்பத்தினர் மூலம் 1988-ஆம் ஆண்டில்  பரம் வீர் சக்கரம் விருது வழங்கப்பட்டது.

மரபுரிமைப் பேறுகள  

 1998-இல் சென்னை ஆற்காடு சாலையில் முன்னாள் இராணுவத்தினருக்கு கட்டப்பட்ட குடியிருப்பு காலனிக்கு மேஜர் பரமேஸ்வரின் நினைவாக மேஜர் பரமேஸ்வரன் விகார் எனப்பெயரிட்டு மரியாதை செய்யப்பட்டது. 
 சென்னை, சைதாப்பேட்டையில் உள்ள சிறீநகர் காலனியில் இயங்கும் முன்னாள் இராணுவத்தினர் நலச்சங்க கட்டிடத்திற்கு மேஜர் பரமேஸ்வரன் மாளிகை எனப்பெயரிட்டு மரியாதை செய்யப்பட்டது. 
 புதுதில்லியில் உள்ள தேசிய போர் நினைவுச்சின்னம் வளாகத்தில் பரம் வீர் சக்கரம் விருது பெற்றவர்களுக்கான வரிசையில் மேஜர் பரமேஸ்வரனின் மார்பளவுச் சிலை நிறுவப்பட்டுள்ளது.
 அந்தமான் நிக்கோபார் தீவுகளில் இதுவரை பெயரிடப்படாத தீவுகளுக்கு இந்திய அரசு சனவரி 2023ல் மேஜர் ராமசாமி பரமேஸ்வரன் உள்ளிட்ட பரம் வீர் சக்கர விருது பெற்ற 21 வீரத்தியாகிகளின் பெயர்கள் சூட்டி கௌரவப்படுத்தியது.

இதனையும் காண்க
 பரம் வீர் சக்கரம் விருது பெற்றவர்கள்

மேற்கோள்கள்

வெளி இணைப்புகள்
Param Vir Chakra: The bravest of the brave

பரம் வீர் சக்கர விருது பெற்றவர்கள்
1946 பிறப்புகள்
1987 இறப்புகள்
தமிழ் நபர்கள்
இந்திய அமைதிப் படை
இந்தியப் படைத்துறையினர்
அமியா தாகூர்

அமியா தாகூர் (Amiya Tagore) (ராய்) (1908 பிப்ரவரி 12 - 1986 நவம்பர் 13) இவர் ஓர் பெங்காலி ரவீந்திர சங்கீதப் பாடகராவார். இரவீந்திரநாத் தாகூரிடமிருந்து நேரடியாகக் கற்றுக்கொண்ட சில பாடகர்களில் இவரும் ஒருவர். இவர் தாகூரின்  மாயர் கேளா என்ற நாட்டிய நாடகத்தில் பிரமாதா என்ற பாத்திரத்தில் நடித்தும் இசையமைத்தும் மற்றும் இயக்கியுமிருந்தார். பின்னர் இவர் தாகூரின் மூத்த சகோதரரின் பேரனுடன் திருமணம் செய்து கொண்டதன் மூலம் தாகூர் குடும்பத்தில் உறுப்பினரானார்.

ஆரம்ப கால வாழ்க்கை 
வழக்கறிஞர் சுரேந்திரநாத் ராயின் மகளான, இவர் 1908 பிப்ரவரி 12, அன்று கொல்கத்தாவில் பிறந்தார். மேலும் பெதுன் பள்ளி மற்றும் பெதுன் கல்லூரியில் கல்வி பயின்றார். இவர் ஒரு இசுலாமியரிடமிருந்து இசையில் ஆரம்பகால பயிற்சியினைப் பெற்றார். அமியா கவிஞரிடமிருந்து நேரடியாக இரவீந்திர சங்கீதத்தைக் கற்றுக்கொண்டார். இவருக்கு ஒரு மென்மையான குரல் இருந்தது. கவிஞர் இவருக்கு மிகவும் கடினமான தாளங்களை கற்பித்தார். இவர் கிருதிந்திரநாத் தாகூரை மணந்தார்.

பிற்கால வாழ்வு 
அமியா தாகூர் தனது திருமணத்திற்குப் பிறகு தாகூரின் பிறந்தநாளில் மட்டுமே பொது நிகழ்ச்சிகளை தோன்றினார். சத்யஜித் ராயின் கஞ்சன்யங்கா (1962) என்ற படத்தில்  'ஈ பராபேஸ் ரபே கே ஹே' என்ற பாடலைப் பாடினார். தனது வாழ்க்கையின் முடிவில், 1979 ஆம் ஆண்டில், கொல்கத்தாவில் உள்ள கலாச்சார மையமான இரவீந்திர சதானில் பாடல்களை பாடியதன் மூலம் பார்வையாளர்களை கவர்ந்தார்.

குறிப்புகள்

மேலும் படிக்க 
 

1986 இறப்புகள்
1908 பிறப்புகள்
சோஜி லா சுரங்கச்சாலை

சோஜி லா சுரங்கச்சாலை (Zoji La Tunnel) இந்தியாவின் இமயமலையில் உள்ள ஜம்மு காஷ்மீர் ஒன்றியப் பிரதேசத்தின் காந்தர்பால் மாவட்டத்தில் உள்ள சோன்மார்க் நகரத்தையும், லடாக் ஒன்றியப் பிரதேசத்தின் கார்கில் மாவட்டத்தில் உள்ள  திராஸ்  நகரத்தையும் இணைக்கும் 14.2 கிலோ மீட்டர் நீளம் கொண்ட  சுரங்கச்சாலைத் திட்டம் ஆகும். சோஜி லா சுரகச்சாலை திட்டத்தை நடைமுறைப்படுத்துவதற்கான ஏலம் சூன் 2020-இல் கோரப்பட்டுள்ளது. குளிர்காலத்தில் ஏழுமாதங்கள், சிறிநகர் - லே நெடுஞ்சாலை பனியால் மூடப்பட்டு போக்குவரத்து அடிக்கடி தடைபடுவதால், பொதுமக்கள், சுற்றுலாப் பயணிகள் மற்றும் இராணுவப் படைகளின் நடமாட்டம் பாதிக்கப்படுகிறது. இதனால் ஆண்டு முழுவதும் சிறீநகர் - லே நெடுஞ்சாலையில் தடையின்றி போக்குவரத்து நடைபெறும் வகையில், சோஜி லா சுரங்கச்சாலையை அமைக்க, ஸோஜி லா கணவாய்யை குடைந்து இருவழிச் சாலைச் சுரங்கசாலை அமைக்கத் திட்டமிடப்பட்டுள்ளது. சிறிநகர் - லே நகரத்தை இணைக்கும் தேசிய நெடுஞ்சாலை 1டி (இந்தியா), புதிதாக அமையவிருக்கும் சோஜி லா சுரங்கச்சாலை வழியாக செல்வதால் பயண நேரம் 3 மணி நேரத்திலிருந்து, 15 நிமிடமாகக் குறைக்கப்படும். 

ஸோஜி லா கணவாய், சிறிநகர் - கார்கில் செல்லும் வழியில்  இமயமலையில் 3,528 மீட்டர் (11,578 அடி) உயரத்தில் அமைந்துள்ளது.

சிறப்பம்சங்கள்
 ஐந்தாண்டுகளில் முடிக்கத் திட்டமிட்ட 14.2 கிலோமீட்டர் நீளம் கொண்ட சோஜி லா இருவழிச் சுரங்கச்சாலை திட்டம் நிறைவேற்றிய பின்னர் இது ஆசியாவின் நீளமான சுரங்கச்சாலையாக இருக்கும். குளிர்காலகளில் சோஜி லா கணவாய் பகுதியில் வெப்பநிலை 45 டிகிரி செல்சியசுக்கும் குறைவாக காணப்படும்.    
 இச்சுரங்கச்சாலை திட்டத்தின் மேற்கு பகுதியில் காஷ்மீரின் சோன்மார்க் நகரத்திலிருந்து 15 கிமீ தொலைவில் உள்ள பால்தால் கிராமம் 3,000 மீட்டர் உயரத்தில் உள்ளது. இச்சுரகச்சாலை திட்டத்தின் கிழக்குப் பகுதியில் லடாக் பிரதேசத்தின் கார்கில் மாவட்டத்தின் திராஸ் கிராமத்தில் அமைந்துள்ளது.  
 சோஜி லா சுரங்கச் சாலையின் நிலம் உள்ளிட்டம் மொத்த திட்டமதிப்பீடு ரூபாய் 68 பில்லியன் ஆகும்  .
 சோஜி லா இருவழிச் சுரங்கச்சாலை திட்டம் நிறைவேற்றிய பின், சிறிநகரிலிருந்து லே நகரம் வரை ஆண்டு முழுவதும் தடையின்றி போக்குவரத்து நடைபெறும்.

இதனையும் காணக்
 ஸோஜி லா கணவாய்
ஜவகர் சுரங்கச்சாலை
செனானி-நஷ்ரி சுரங்கச்சாலை
பனிஹால்-காசிகுண்ட் சுரங்கச்சாலை
 பீர் பாஞ்சால் சுரங்க இருப்புப்பாதை

மேற்கோள்கள்

ஜம்மு காஷ்மீரில் போக்குவரத்து
கார்கில் மாவட்டம்
காந்தர்பல் மாவட்டம்
இந்தியாவில் போக்குவரத்து
இந்திய நெடுஞ்சாலைகள்
லடாக்
பூர்ணிமா தேவி

பூர்ணிமா தேவி (Purnima Devi)  (1884-1972) சுதக்சிணா தேவி (Sudakshina Devi) என்றும் அழைக்கப்படும் இவர் புகழ்பெற்ற பிரம்மமான ஹேமேந்திரநாத் தாகூரின் இளைய மகளாவார். மேலும், தாகூர் குடும்பத்தின் ஒரு பகுதியான இரவீந்திரநாத் தாகூரின் மருமகளுமாவார்.

ஷாஜகான்பூரின் ஜமீந்தாரும் மற்றும் பிரிட்டிசு இந்திய ஆட்சிப் பணியிலிருந்த சர் ஜுவாலா பிரசாத் என்பவரை மணந்தார். பின்னர் பூர்ணிமாவுக்கு கைசர்-இ-ஹிந்த் என்ற பதக்கம் பிரிட்டிசு இராச்சியத்தில் வழங்கப்பட்டது

ஆரம்பகால வாழ்க்கை மற்றும் கல்வி 
பூர்ணிமா 1884 மே 13 ஆம் தேதி, கொல்கத்தாவின் ஜோராசங்காவில் தாகூர் மாளிகையில் ஹேமேந்திரநாத் தாகூருக்கு மகளாகப் பிறந்தார்.

பூர்ணிமா தேவி கொல்கத்தாவின் பூங்கா வீதியில் உள்ள ஐரோப்பிய பெண்கள் பள்ளியான லோரெட்டோ பள்ளியில் படித்தார். ஆங்கிலத்துடன் கூடுதலாக வங்கம், சமசுகிருதம், உருது, இந்தி, பிரெஞ்சு போன்ற மொழிகளைக் கற்றார். பியானோ மற்றும் வயலின் இசையையும் அறிந்திருந்தார். மேலும், இவர் கேம்பிரிட்சு திரினிட்டி கல்லூரி இசை தேர்விலும் தேர்ச்சி பெற்றிருந்தார்.

குடும்பம் 
இவர் ஐக்கிய மாகாணங்களில் திருமணம் செய்த முதல் வங்காள பெண்மணி ஆவார். இந்திய ஆட்சிப்பணியில் இருந்த இவரது கணவர் பண்டிட் ஜுவாலா பிரசாதா, கார்தோய் மாவட்டத்தின் துணை ஆணையராக இருந்தார்.

இவரது மகன், குன்வர் ஜோதி பிரசாதா, கபுர்தலா மாநிலத்தைச் சேர்ந்த ராஜ்குமாரி பமீலா தேவி என்பவரை மணந்தார். இவரது மூத்த பேரன் ஜிதேந்திர பிரசாதா காங்கிரசு கட்சியின் சார்பில் 5, 7, 8, 13 வது மக்களவை உறுப்பினராக இருந்தார் . இவரது இளைய பேரன் ஜெயேந்திர பிரசாதா ஒரு விவசாயியாக இருந்தார். இவரது குடும்பம் ஷாஜகான்பூரில் உள்ள பிரதான மூதாதையர் இல்லலமான பிரசாதா பவனில் தொடர்ந்து வசித்து வருகிறது. இவரது மூத்த பேரன், ஜெயேந்திர பிரசாதாவின் மகன், ஜெயேசு பிரசாதா, பிலிபிட்-ஷாஜகான்பூர் தொகுதியைச் சேர்ந்த உத்தரப்பிரதேச சட்டமன்றத்தின் உறுப்பினராக இருந்தார். இவரது இளைய பேரன், ஜிதேந்திர பிரசாதாவின் மகன், ஜிதின் பிரசாதா இந்திய தேசிய காங்கிரசுக் கட்சியின் அமைச்சரவையில் பெட்ரோலியம் மற்றும் இயற்கை எரிவாயுத் துறை அமைச்சராக இருந்தார். மேலும் 15 வது மக்களவையில் உத்தரபிரதேச மாநிலமான லக்கிம்பூர் கெரி மாவட்டத்தின் தௌரக்ரா மக்களவைத் தொகுதியை பிரதிநிதித்துவப்படுத்தினார்.

பணிகள் 
இவர் குதிரைச் சவாரி கற்றவராகவும் மற்றும் தனது கணவருடன் சேர்ந்து வேட்டையிலும் பங்கேற்றார். இவர் இந்தியாவில் பெண் கல்வி மற்றும் மேம்பாட்டில் மிகுந்த ஆர்வம் காட்டினார். தனது கணவரின் நினைவாக உத்தரப் பிரதேசத்தின் ஷாஜகான்பூரில் 'தி பண்டிட் ஜுவாலா பிரசாத் கன்யா பாடசாலை' என்ற நிறுவனத்தை நிறுவினார். ஐக்கிய மாகாணங்களின் முசாபர்நகரில் ஹெவெட் மாதிரி பெண்கள் பள்ளியை நிறுவுவதில் இவர் உதவினார், மேலும் பர்தா பெண்களின் முன்னேற்றத்தைக் கருத்தில் கொண்டு ஷாஜகான்பூர் மற்றும் முசாபர்நகரில் பர்தா சங்கங்களை நிறுவினார்.

குறிப்புகள் 

1972 இறப்புகள்
1884 பிறப்புகள்
வங்காள மக்கள்
கொல்கத்தா நபர்கள்
யுரேனோபிளைட்டு

யுரேனோபிளைட்டு (Uranopilite) என்பது (UO2)6SO4(OH)6O2•14H2O  என்ற மூலக்கூற்று வாய்ப்பாட்டால் விவரிக்கப்படும் ஒரு யுரேனியத் தாதுவாகும். நீரேற்ற யுரேனைல் சல்பேட்டு ஐதராக்சைடு என்று இது வகைப்படுத்தப்படுகிறது. பன்னாட்டு கனிமவியல் சங்கம் யுரேனோபிளைட்டு கனிமத்தை Up என்ற குறியீட்டால் அடையாளப்படுத்துகிறது.
 
பல யுரேனைல் தாதுக்களைப் போலவே  யுரேனோபிளைட்டும் ஒளிர்கிறது. கதிரியக்கப் பண்பையும் பெற்றுள்ள இது சாதாரண வெளிச்சத்தில் வைக்கோல் மஞ்சள் நிறத்துடன் காணப்படுகிறது. யுரேனோபிளைட்டு புற ஊதா ஒளியின் கீழ் ஒரு பிரகாசமான பச்சை நிறத்தை ஒளிரச் செய்கிறது.

ஆறு யுரேனைல் ஐங்கோண இரட்டைப்பட்டைக்கூம்புக் கொத்துகளை யுரேனோபிளைட்டு கொண்டுள்ளது. இவை மத்தியக்கோட்டின் விளைம்புகளையும் செங்குத்துகளையும் பகிர்ந்து கொள்கின்றன. கொத்துகள் செங்குத்துகளுடன் சல்பேட்டு நான்முகியைப் பகிர்ந்துகொண்டு குறுக்குப் பிணைப்பு மூலம் சங்கிலிகளாக உருவாகின்றன. யுரேனோபிளைட்டிலுள்ள சங்கிலிகள் நேரடியாக ஐதரசன் பிணைப்புகளாலும் இடைநிலையான   H2O குழுக்களுடன் இணைக்கப்பட்டுள்ளன. 

யுரேனோபிளைட்ட்டு கனிமம் மற்ற யுரேனைல் தாதுக்களான சிப்பைட்டு மற்றும் யோகண்ணைட்டு ஆகியவற்றுடன் தொடர்பு கொண்டுள்ளது. அவற்றைப் போலவே வழக்கமாக யுரேனியம் சுரங்கங்களில் ஒரு மலர்ந்த மேலோடாகக் காணப்படுகிறது.

யுரேனோபிளைட்டு கிடைக்கும் சில முக்கியமான இடங்கள்:
 வீல் அவுலெசு, கார்ன்வால் மாவட்டம், இங்கிலாந்து
 சான் யூவான் மாகாணம், யூட்டா, அமெரிக்க ஐக்கிய நாடுகள்
 வடமேற்கு நிலப்பகுதிகள், கனடா
 ஐரோப்பாவின் பொகிமியன் மண்டலம்

மேலும் காண்க 
யுரேனைல் சல்பேட்டு

மேற்கோள்கள் 

 Progress in Solid State Chemistry
 ATHENA MINERAL: Mineral Data

யுரேனியம்(VI) கனிமங்கள்
சல்பேட்டுக் கனிமங்கள்
முச்சரிவச்சுக் கனிமங்கள்
கிருட்டிணா கிருபளானி

கிருட்டிணா கிருபளானி (Krishna Kripalani) (1907 செப்டம்பர் 29 - 1992 ஏப்ரல் 27) இவர் ஓர் இந்திய சுதந்திர போராட்ட வீரரும், எழுத்தாளரும் மற்றும் நாடாளுமன்ற உறுப்பினருமாவார். இவர்,இரவீந்திரநாத் தாகூர், மகாத்மா காந்தி மற்றும் இந்திய இலக்கியங்கள் குறித்து ஏராளமான புத்தகங்களை எழுதினார்.

இராம்சந்த் பி. கிருபளானியின் மகனான கிருட்டிணா 1907 செப்டம்பர் 29 அன்று கராச்சியில் பிறந்தார். கராச்சி மற்றும் ஐதராபாத்தில் இருந்து தனது ஆரம்பக் கல்வியை முடித்த இவர் , மும்பை பல்கலைக்கழகத்தில் பட்டம் பெற்றார். பின்னர், இவர் உயர் படிப்புக்காக லண்டனுக்குச் சென்றார். வரலாறு, பொருளாதாரம், அரசியல் அறிவியல், சட்டம் மற்றும் மானுடவியல் ஆகியவற்றிற்காக லிங்கனின் விடுதியிலும் இலண்டன் பொருளியியல் பள்ளியிலும் படித்தார்.

சுதந்திர இயக்கம் மற்றும் சாந்திநிகேதன் 
நாட்டிற்கு திரும்பி, ஆரம்பத்தில் 1931 இல் கராச்சியில், இவர் லாகூரில் சட்டப் பயிற்சி செய்யத் தொடங்கினார். இருப்பினும், இவர் சுதந்திர இயக்கத்தில் பங்கேற்றதற்காக கைது செய்யப்பட்டார். அது இவரது சட்ட வாழ்க்கையை குறைத்தது. அந்த நேரத்தில், இவர் பெங்காலியைக் கற்க ஆர்வமாக இருந்தார். சிறையில் இருந்து விடுவிக்கப்பட்ட பின்னர் இவர் அந்த நோக்கத்துடன் சாந்திநிகேதனுக்கு சென்றார். இரவீந்திரநாத் தாகூர் இவரை மிகவும் கவர்ந்ததால், இவருக்கு விஸ்வ பாரதியில் விரிவுரையாளர் பதவியை வழங்கினார். கிருபளானி 1933 முதல் 1946 வரை விஸ்வ பாரதிக்காக பணியாற்றினார்.

திருமணம் 
சாந்திநிகேதனில் தங்கியிருந்தபோது, இரவீந்திரநாத் தாகூரின் இளைய மகளான மீரா தேவியின் மகள் நந்திதாவை சந்தித்தார். இருவரும் திருமணம் செய்ய முடிவு செய்தனர்.

வாழ்க்கை 
1946 ஆம் ஆண்டில், ஜே.பி. கிருபளானி மற்றும் ஜவகர்லால் நேருவின்  வேண்டுகோளின் பேரில், இவர் இந்திய தேசிய காங்கிரசில் அதன் பொதுச் செயலாளராக சேர்ந்தார். அடுத்தடுத்த ஆண்டுகளில், இவர் பல கட்சி பதவிகளின் பொறுப்பை ஏற்றுக்கொண்டார். இவர் பல முக்கிய சர்வதேச நிகழ்வுகளுக்கு அழைக்கப்பட்டார் . மேலும், பல்வேறு தலைப்புகளில் புத்திசாலித்தனமான சொற்பொழிவுகளை நிகழ்த்தினார். 1950இல், ஜப்பானுக்கு சென்ற போது, இரவீந்திரநாத் தாகூர்: ஒரு சுயசரிதை என்ற நூலை வெளியிட்டார் . 1962 மற்றும் 2011 க்கு இடையில் இந்த புத்தகம் 4 மொழிகளில் 44 பதிப்புகள் பதிப்பிக்கப்பட்டுள்ளது. அதன்பிறகு இவர் பல புத்தகங்களை எழுதியுள்ளார்.

1969 ஆம் ஆண்டில் பத்ம பூசண் விருது வழங்கி கௌரவிக்கப்பட்டார். 1974 முதல் 1980 வரை மாநிலங்களவையில் நியமன உறுப்பினராக இருந்தார். சாகித்திய அகாதமி 1954இல் நிறுவப்பட்டது . கிருட்டிணா கிருபளானி அதன் முதல் செயலாளராக நியமிக்கப்பட்டு 1971 வரை இருந்தார். அதன்பிறகு, சிம்லாவில் உள்ள தேசிய புத்தக அறக்கட்டளையில் பணியாற்றினார்.

இறப்பு 
இவரது மனைவி நந்திதா 1967 இல் இறந்தார். இவர்களுக்கு குழந்தைகள் இல்லை. ஓய்வுக்குப் பிறகு, இவர் சாந்திநிகேதனில் குடியேறி, 1992 ஏப்ரல் 27, அன்று இறந்தார்.

குறிப்புகள் 

1992 இறப்புகள்
1907 பிறப்புகள்
இமான்சு ராய்

இமான்சு ராய் (Himanshu Rai) (1892 -16 மே 1940)  இந்திய சினிமாவின் முன்னோடிகளில் ஒருவரான இவர் நடிகை தேவிகா ராணியுடன் சேர்ந்து 1934 ஆம் ஆண்டில்பம்பாய் டாக்கீஸ் என்ற திரைப்பட தயாரிப்பு அரங்கத்தை நிறுவியவர் என அறியப்படுகிறார். காடஸ் (1922), தி லைட் ஆஃப் ஆசியா (1925), ஷிராஸ் (1928), எ த்ரோ ஆஃப் டைஸ் (1929) மற்றும் கர்மா (1933) உள்ளிட்ட பல திரைப்படங்களுடன் இவர் தொடர்பு கொண்டிருந்தார். தேவிகா ராணியை (1908-1994) திருமணம் செய்து கொண்டார்.

சுயசரிதை 
ஒரு பிரபுத்துவ பெங்காலி  குடும்பத்தில் பிறந்த இவர் தனது பள்ளிப்படிப்பிற்காக சாந்திநிகேதனில் பல ஆண்டுகள் கழித்தார். கொல்கத்தாவிலிருந்து சட்டப் பட்டம் பெற்ற பிறகு, இவர் ஒரு வழக்கறிஞராக இலண்டன் சென்றார். அங்கு நாடக ஆசிரியரும் திரைக்கதை எழுத்தாளருமான நிரஞ்சன் பாலை சந்தித்தார்.

அந்தச் சந்திப்பு பிரான்ஸ் ஓஸ்டனுடன் இணைந்து தி லைட் ஆஃப் ஆசியா என்ற திரைப்படத்தை உருவாக்க வழிவகுத்தது. இந்த படத்தில் ராய் ஒரு முக்கிய நடிகராகவும் இருந்தார்.  பிரபஞ்ச பாஷ் என்ற தனது மூன்றாவது படத்தைத் தயாரிக்கும் போது, நோபல் பரிசு பெற்ற இரவீந்திரநாத் தாகூரின் பேத்தியான தேவிகா இராணியை காதலித்து மணந்து கொண்டார்.

பம்பாய் டாக்கீஸ் 
 
பம்பாய் டாக்கீஸ் என்ற திரைப்பட தயாரிப்பு அரங்கத்தில், ராய் சசாதர் முகர்ஜியுடன் கூட்டுசேர்ந்தார். மேலும் முகர்ஜியின் மைத்துனர் அரங்கத்தில் தொழில்நுட்ப வல்லுநராக பணியாற்றினார். ஒரு படத்தில் இவரது மனைவியுடன் நடித்த நஜம் உல் அசன் என்ற நடிகருக்கும் இடையிலான காதல் தொடர்புகள் இருப்பதாக சந்தேகித்து, அவரை அப்படத்திலிருந்து  நீக்கிவிட்டு தன்னுடைய உறவினர் அசோக் குமாரை அந்தப் பாத்திரத்தில் நடிக்க வைத்தார். இதன் பிறகு அசோக் குமார் திரைப்படங்களில் வெற்றிகரமான ஒரு வாழ்க்கையைப் பெற்றார்.

ராய் இறந்த பிறகு, திரைப்பட அரங்கின் கட்டுப்பாட்டிற்கு ஒரு போராட்டம் ஏற்பட்டது. இவரது மனைவி தேவிகா ராணி சஷாதர் முகர்ஜியுடன் மோதலில் ஈடுபட்டார். இந்த கால கட்டத்தில் 1943 இல் அரங்கத்தின் மிகப்பெரிய வெற்றியான கிஸ்மெட் என்ற படத்தை தயாரித்தார். பின்னர் முகர்ஜி தனியே பிரிந்து பிலிமிஸ்தான் ஸ்டுடியோ என்ற ஒரு திரைப் பட படபிடிப்பு அரங்கத்தை கூட்டாக உருவாக்கினார்.

1945ஆம் ஆண்டில், தேவிகா ராணி  உருசியரும் மற்றும் இந்திய ஓவியருமான இசுவேதோசுலாவ் ரோரிக்கை என்பவரை திருமணம் செய்து கொண்டு பெங்களூருவில் வாழத் தொடங்கினார்.  இதன் பின்னர் பம்பாய் டாக்கீசின் புகழ் மெதுவாக மங்கத் துவங்கியது. அசோக் குமார் மற்றும் முகர்ஜி ஆகியோர் பம்பாய் டாக்கீஸை புதுப்பிக்க முயன்றனர். மஹால் என்ற ஒரு பெரிய வெற்றிப் படத்தைத் தயாரித்தனர். இறுதியில் அரங்கம் மூடப்பட்டது.

குறிப்புகள்

வெளி இணைப்புகள் 

 Himansu Rai profile, (Bengali) 
Bombay talkies and her forgotten heroes

இந்தித் திரைப்பட நடிகர்கள்
1940 இறப்புகள்
1892 பிறப்புகள்
ஜிதேந்திர பிரசாதா

ஜிதேந்திர பிரசாதா (Jitendra Prasada) (1938 நவம்பர் 12- 2006 சனவரி 16  ) ஓர் இந்திய அரசியல்வாதியான இவர் இந்திய தேசிய காங்கிரசின் முன்னாள் துணைத் தலைவராக இருந்தார்.  1991இல் ராஜீவ் காந்தி மற்றும் 1994இல் பி.வி.நரசிம்ம ராவ்  போன்ற இந்தியாவின் இரண்டு பிரதமர்களின் அரசியல் ஆலோசகராகவும், இருந்தார்.

பிரசாத் , 2000 நவம்பர் 9, அன்று காங்கிரசு கட்சியின் தலைவர்த் தேர்தலில் சோனியா காந்திக்கு எதிராகப் போட்டியிட்டார். ஆனால் இவர் தோற்கடிக்கப்பட்டார். இவர் 2001 சனவரி 16 அன்று புதுடில்லியில் நோயால் இறந்தார்.

தனிப்பட்ட வாழ்க்கை 
ஜிதேந்திர பிரசாத், குன்வர் ஜோதி பிரசாத் மற்றும் பமீலா தேவி ஆகியோருக்கு சாஜகான்பூரில் 1938 நவம்பர் 12 அன்று பிறந்தார். இவரது பாட்டி பூர்ணிமா தேவி இரவீந்திரநாத் தாகூரின் மருமகள் மற்றும் தாய் பமீலா தேவி கபுர்தலா மாநில அரச குடும்பத்தைச் சேர்ந்தவர் ஆவார்.

இவர், சாம் இக்கின்பாதாம் வேளாண்மை, தொழில்நுட்பம் மற்றும் அறிவியல் நிறுவனத்தில் கல்வி பயின்றார்.  நைனித்தால், செர்வுட் கல்லூரி, இலக்னோ கொல்வின் தாலுக்தார் கல்லூரி போன்ற கல்வி நிறுவனங்களிலும் பயின்றார். இவர் 1973 சனவரி 27, அன்று காந்தா என்பவரை மணந்தார். இந்த தம்பதியருக்கு ஜிதின் பிரசாதா என்ற மகனும், ஜானவி என்ற மகளும் உள்ளனர். ஜிதேந்திர பிரசாத்தின் குடும்பம் சாஜகான்பூரின் பிரசாத் பவனில் வசிக்கிறது.

அரசியல் வாழ்க்கை 
பிரசாத் 1970இல் உத்தரபிரதேச சட்ட மேலவையின் உறுப்பினராக அரசியலில் நுழைந்தார். ஷாஜகான்பூர் தொகுதியில் இருந்து 1971இல் 5 வது மக்களவைக்கு தேர்ந்தெடுக்கப்பட்டார். அதே தொகுதியில் இருந்து 1980 மற்றும் 1984 ஆம் ஆண்டுகளில் மக்களவைக்கு மீண்டும் தேர்ந்தெடுக்கப்பட்டார். 1994 முதல் 1999 வரை மாநிலங்களவையில் உறுப்பினராக இருந்தார். சாஜகான்பூர் தொகுதியில் இருந்து 1999இல் மீண்டும் 13 வது மக்களவைக்கு தேர்ந்தெடுக்கப்பட்டார்.

மேற்கோள்கள்

வெளி இணைப்புகள் 
 Biographical sketch from Parliament of India records

13வது மக்களவை உறுப்பினர்கள்
8வது மக்களவை உறுப்பினர்கள்
7வது மக்களவை உறுப்பினர்கள்
5வது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
2001 இறப்புகள்
1938 பிறப்புகள்
சுட்டெவானீ வெர்னர்

சுட்டவானீ சி. வெர்னர் (Stephanie C. Werner) (பிறப்பு: 1974 )  ஒரு செருமானியக் கோளியலாளரும் புவியியலாளரும் ஆவார். இவர் செவ்வாய் ஆய்வுக்காகவும் ஆர்க்டிக் ஆய்வுக்காகவும் பெயர்பெற்றவர். இவர் நார்வே ஓசுலோ பல்கலைக்கழகத்தின் புவிப் படிமலர்ச்சி, இயங்கியல் துறையின் பேராசிரியர் ஆவார்.

இவர் செவ்வாய் மோயாவே கணத்தாக்கக் குழிப்பள்ள விண்கற்களையும்  ஆய்வு செய்தார்.  மேலும் இவர் சூரியக் குடும்பக் கோள் நகர்வு காலகட்டம் முன்பு கருதியதை விட மிகமுந்தியது எனக் கணித்தார்.

கல்வியும் வாழ்க்கைப்பணியும்
வெர்னர் 1999 இல் கீல் பல்கலைக்கழகத்தில் இருந்து புவி இயற்பியலில் பட்டயம் பெற்றார். இவர் தன் முனைவர் (Dr. rer. nat.) பட்டத்தை 2005 இல் பெர்லின் கட்டற்ற பல்கலைக்கழகத்தில் பெற்றார்; இவரது முனைவர் பட்ட ஆய்வுத் தலைப்பு செவ்வாய் நிலவியல் படிமலர்ச்சி வரலாறு, மண்ணடுக்குக் காலவியல் முதன்மைக் கூறுபாடுகள் என்பதாகும்.

பெர்லின் கட்டற்ற பல்கலைக்கழகத்தில் முதுமுனைவர் பட்டம் பெற்றதும், இவர் 2009 இல் நார்வே நில அளக்கைத் துறையில்  சேர்ந்து பிறகு ஓசுலோ பல்கலைக்கழகத்தில் ஆய்வாளரானார். அங்கு இவர் 2014 இல் இணைப்பேராசிரியராகவும் 2017 இல் முழுநிலைப் பேராசிரியராகவும் ஆனார்.

தகைமைகள்
In 2019, வெர்னர் 2019 இல் நார்வே அறிவியல், இலக்கியக் கல்விக்கழக உறுப்பினாராகத் தேர்வு செய்யப்பட்டார். 
சிறுகோள்  11449 சுட்டெவ்வெர்னர் இவரது பெயரால் அழைக்கப்படுகிறது.

மேற்கோள்கள்

வெளி இணைப்புகள்

1974 பிறப்புகள்
வாழும் நபர்கள்
செருமானியப் புவியியலாளர்கள்
செருமானியப் பெண் புவியியலாளர்கள்
நார்வே புவியியலாளர்கள்
பெண் கோள் அறிவியலாளர்கள்
பெண் புவியியலாளர்கள்
ஜிதின் பிரசாதா

ஜிதின் பிரசாதா (Jitin Prasada) (பிறப்பு: நவம்பர் 29, 1973) ஓர் இந்திய அரசியல்வாதியும் மற்றும் முன்னாள் மத்திய அமைச்சரும் ஆவார். இவர் பதினைந்தாவது மக்களவையில் உத்தரப் பிரதேச மாநிலம் லக்கிம்பூர் கேரி மாவட்டத்தின் தௌரக்ரா மக்களவைத் தொகுதியை பிரதிநிதித்துவப்படுத்தினார்.. அங்கு இவர் 1,84,509 வாக்குகள் வித்தியாசத்தில் வெற்றி பெற்றார்.

ஆரம்ப கால வாழ்க்கை 
ஜிதின் அரசியல்வாதியான ஜிதேந்திர பிரசாதா மற்றும் அவரது மனைவி காந்தா பிரசாதா ஆகியோருக்கு உத்தரப்பிரதேசத்தின் சாஜகான்பூரில் பிறந்தார். இவரது தாய் இமாச்சலப் பிரதேசத்தைச் சேர்ந்தவர். ஜிதின் தேராதூனிலுள்ள தூன் பள்ளியில் படித்தார்.      தில்லி பல்கலைக்கழகத்தின் சிறிராம் வணிகக் கல்லூரியில் இளங்கலையை முடித்தார். பின்னர், புது தில்லி, சர்வதேச மேலாண்மை நிறுவனத்தில் முதுகலை வணிகம் முடித்தார். 

இவரது தாத்தா ஜோதி பிரசாதா காங்கிரசு கட்சி உறுப்பினராக இருந்து சட்டமன்ற மற்றும் உள்ளாட்சி அமைப்புகளில் பணியாற்றினார். இவரது பாட்டி பமீலா பிரசாதா கபுர்த்தலாவின் சீக்கிய அரச குடும்பத்தைச் சேர்ந்தவர். இவரது தாத்தா ஜுவாலா பிரசாதா காலனித்துவ காலத்தில் இந்தியக் குடிமைப் பணி அதிகாரியாக பணியாற்றியவர். மேலும் இவரது பெரிய பாட்டி பூர்ணிமா தேவி, நோபல் பரிசு பெற்ற இரவீந்திரநாத் தாகூரின் சகோதரர் ஹேமந்திரநாத் தாகூரின் இளைய மகள் ஆவார்.

அரசியல் வாழ்க்கை 
2001 ஆம் ஆண்டில், ஜிதின் பிரசாதா இந்திய இளைஞர் காங்கிரசின்  பொதுச் செயலாளராக தனது அரசியல் வாழ்க்கையைத் தொடங்கினார். 2004ஆம் ஆண்டில், தனது சொந்த ஊரான உத்தரப்பிரதேசத்தின் சாஜகான்பூர் நாடளுமன்றத் தொகுதியிலிருந்து பதினான்காவது மக்களவைக்கு உறுப்பினராகத் தேர்ந்தெடுக்கப்பட்டார். 

நாடாளுமன்ற உறுப்பினராக தேர்ந்தெடுக்கப்பட்ட ஜிதின் பிரசாதா எஃகு  துறைக்கு அமைச்சரானார். மேலும் அமைச்சரவையில் (ஏப்ரல் 2008) இளைய அமைச்சர்களில் ஒருவராக இருந்தார். 2009 ஆம் ஆண்டில், தனது சொந்தத் தொகுதியான சாஜகான்பூர் மறுவரையறுக்கப்பட்டதால், இவர் தௌரக்ராவிலிருந்து தேர்தலில் நின்று வெற்றி பெற்றார். 2008 ஆம் ஆண்டில் மத்திய அமைச்சராக இருந்த காலத்தில்  தனது தொகுதியான தௌரக்ராவில் (மக்களவைத் தொகுதி) ஒரு எஃகு தொழிற்சாலைக்கு அடிக்கல் நாட்டினார். 

லக்கிம்பூர் கேரி மாவட்டத்தின் குறுகிய  ரயில் பாதையை அகல இரயில் பாதையாக மாற்றுவதற்கான இவரது வாக்குறுதி 2009 நாடாளுமன்றத் தேர்தலின் போது இவருக்கு பெரும் ஆதரவளித்தது. 14 வது மக்களவைக்கு, மனுக்களுக்கான குழு (உறுப்பினர்) பதவிகளை ஜிதின் வகித்தார்; தகவல் தொழில்நுட்பம் மற்றும் தகவல் தொடர்பு குழு (உறுப்பினர்); ஆலோசனைக் குழு, உள்நாட்டு விமானப் போக்குவரத்து அமைச்சகம் மற்றும் எஃகு அமைச்சகம் போன்றவை. 

2014 மக்களவைத் தேர்தலில் பாரதிய ஜனதா கட்சியின் ரேகா வர்மாவிடம் இவர் தனது தொகுதியை இழந்தார்.

தனிப்பட்ட வாழ்க்கை 
ஜிதின் பிரசாதா பிப்ரவரி 2010 இல் பத்திரிகையாளரான நேகா சேத் என்பவரை மணந்தார். நேகா டைம்ஸ் ஆஃப் இந்தியா, மற்றும் சிஎன்என்-ஐபிஎன் போன்ற செய்தி நிறுவனங்களில் பணிபுரிந்தவராவார்.

குறிப்புகள்

வெளி இணைப்புகள் 
 Official biography of Shri Jitin Prasad
 biography from Govt. of India records
 Jitin Prasada: Petroleum & Natural Gas 
 Gods the most misused name
வாழும் நபர்கள்
1973 பிறப்புகள்
14வது மக்களவை உறுப்பினர்கள்
15வது மக்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
18ஆவது மக்களவை உறுப்பினர்கள்
சாரா அலி கான்

சாரா அலி கான் பட்டோடி (Sara Ali Khan Pataudi) (பிறப்பு:1995 ஆகத்து 12) இவர் இந்தித் திரைப் படங்களில் பணிபுரியும் ஓர் இந்திய நடிகையாவார். பட்டோடி மற்றும் தாகூர் குடும்பத்தில் பிறந்த இவர், நடிகர்கள் அமிர்தா சிங் மற்றும் சைஃப் அலிகான் ஆகியோரின் மகளாவார். மேலும் மன்சூர் அலி கான் பட்டோடி மற்றும் ஷர்மிளா தாகூர் ஆகியோரின் பேத்தியுமாவார்.

கொலம்பியா பல்கலைக்கழகத்தில் பட்டம் பெற்ற பிறகு, சாரா 2018 கேதார்நாத் மற்றும் சிம்பா  போன்ற பாலிவுட் திரைப்படங்களில் நடிக்க ஆரம்பித்தார். இரண்டு படங்களும் வணிக ரீதியாக வெற்றி பெற்றன. மேலும் கேதார்நாத் திரைப்படம் சிறந்த அறிமுகத்திற்கான பிலிம்பேர் விருதை இவருக்கு பெற்றுத் தந்தது. 2019இன் ஃபோர்ப்ஸ் இந்தியா ' பத்திரிக்கையின் பிரபலங்கள் 100 என்ற பட்டியலில் இவர் இடம் பெற்றார்.

ஆரம்பகால வாழ்க்கை மற்றும் பின்னணி 

சாரா அலி கான் 1995 ஆகத்து 12 அன்று மும்பையில் இந்தித் திரையுலகின் நடிகர்களான மன்சூர் அலி கான் பட்டோடி மற்றும் ஷர்மிளா தாகூர் ஆகிய இருவரின் மகனான சைஃப் அலிகான் மற்றும் அமிர்தா சிங்  ஆகியோருக்கு மகளாகப் பிறந்தார். இவர், பட்டோடி மற்றும் தாகூர் குடும்பத்தைச் சேர்ந்தவராவார். இவர், சமூகவாதியான ருக்சனா சுல்தானாவின் தாய்வழி பேத்தி ஆவார். இவருக்கு இப்ராகிம் என்ற ஒரு தம்பி உள்ளார். இவரது மற்றொரு சகோதரர் தைமூர், கரீனா கபூருடனான இரண்டாவது திருமணத்தின் மூலம் சைஃப்பிற்கு பிறந்த மகனாவார். சாரா கான் முக்கியமாக தந்தைவழியில் பஷ்தூண் மற்றும் பெங்காலி வம்சாவளியைச் சேர்ந்தவர். மேலும் இவரது தாய்வழியில் பஞ்சாபி வம்சாவளியைச் சேர்ந்தவர்.

சாரா தனது நான்கு வயதில் ஒரு விளம்பரத்தில் நடித்தார். சைஃப்பின் கருத்துப்படி, நடிகை ஐஸ்வர்யா ராய் சிகாகோவில் மேடையில் நடித்ததைக் கண்டதும் திரைப்படத் தொழிலைத் தொடர இவருக்கு உத்வேகம் பிறந்தது எனத் தெரிகிறது. 2004 ஆம் ஆண்டில், சாராவுக்கு ஒன்பது வயதாக இருந்தபோது, இவரது பெற்றோர் விவாகரத்து செய்தனர். அமிர்தா சிங்கிடம் குழந்தைகள் வளர சட்டப்பூர்வ அனுமதி வழங்கப்பட்டது.

ஒரு இளைஞியாக, சாரா அலி கான் தனது எடையுடன் போராடினார். மேலும் உடல் பருமனை குறைக்க ஒரு கடுமையான கால அட்டவணையின் கீழ் தினசரி உடற்பயிற்சிகளையும் செய்ய வேண்டியிருந்தது.  சினைப்பை நோய்க்குறி இவரது எடை அதிகரிப்புக்கு ஒரு காரணம் என்று இவர் குறிப்பிடுகிறார். சாரா அலி கான் நியூயார்க்கில் உள்ள கொலம்பியா பல்கலைக்கழகத்தில் வரலாறு மற்றும் அரசியல் அறிவியலைப் படித்தார்.  2016ஆம் ஆண்டில், இவர் தனது பட்டப்படிப்பை முடித்தார். பின்னர் சிலகாலம் தனது  எடை குறைப்புப்  பயிற்சியினை மேற்கொண்டார். அதைத் தொடர்ந்து இவர் இந்தியா திரும்பினார்.

தொழில் 

சாரா அலி கானின் அறிமுகமானது 2018 ஆம் ஆண்டில் அபிஷேக் கபூரின் காதல் படமான கேதார்நாத் என்ற திரைப்படத்தில் இருந்தது. அதில் இவர் ஒரு முஸ்லீம் சுமை தூக்குபவரைக் காதலிக்கும் ஒரு இந்து பெண்ணாக நடித்தார். இதில் சுஷாந்த் சிங் ராஜ்புத்தும் நடித்திருந்தார். இந்தப் படத்தில் இவரது  நடிப்புக்கு பாராட்டுடன் கலவையான விமர்சனங்களைப் பெற்றார். இந்தப்படத்தில் நடித்ததற்காக சிறந்த பெண் அறிமுகத்திற்கான பிலிம்பேர் விருதும், ஆண்டின் சிறந்த பெண் நட்சத்திர அறிமுகத்திற்கான ஐஃபா விருதும் வழங்கப்பட்டது .

குறிப்புகள்

வெளி இணைப்புகள் 

 
 Sara Ali Khan at Bollywood Hungama
 
 

1995 பிறப்புகள்
வாழும் நபர்கள்
இந்தித் திரைப்பட நடிகைகள்
உல்ரிச்சைட்டு

உல்ரிச்சைட்டு (Ulrichite) என்பது CaCu(UO2)[PO4]2•4H2O). என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஆப்பிள் பச்சை நிறத்தில் ஒற்றைச் சரிவச்சுப் பட்டகங்களாக ஊசி வடிவத்தில் கதிரியக்கப் பண்பு கொண்ட கொத்துகளாக இக்கனிமம் படிகமாகிறது.  புற ஊதா ஒளியின் கீழ் இது அடர்த்தியான மஞ்சள் நிற ஒளிர்வை வெளிப்படுத்துகிறது. 

ஆத்திரேலியாவின் விக்டோரியா மாநிலத்திலுள்ள இலேக் போகா நகரத்தின் கற்சுரங்கத்தில் 1988 ஆம் ஆண்டு முதன் முதலாக உல்ரிச்சைட்டு கண்டுபிடிக்கப்பட்டது. நியூசிலாந்து நாட்டின்  1830-1900 ஆம் ஆண்டு காலத்தைச் சேர்ந்த  கனிமவியலாளர் சியார்ச்சு என்றி பிரடெரிக் உல்ரிச் நினைவாக இக்கனிமத்திற்கு உல்ரிச்சைட்டு எனப் பெயர் சூட்டப்பட்டது.  இவர் 19 ஆம் நூற்றாண்டைச் சேர்ந்த அரசு நிலவியலாளர் மற்றும் கனிமவியல் துறை ஆய்வாளராவார். இலேக் போகா நகரத்தின் கற்சுரங்கத்தில் மட்டுமே இக்கனிமம் கிடைப்பதாகவும் இக்கனிமத்தின் மாதிரி ஆத்திரேலியாவின் விக்டோரியா அருங்காட்சியகத்தில் #M38576 என்ற அட்டையாளத்துடன் வைக்கப்பட்டுள்ளதாகவும் அறியப்படுகிறது 

கருங்கற் தீப்பாறைகளில் இரண்டாம் நிலையாக  தோற்றம் கொள்கின்ற இது பாறைக் குழிகளில் காணப்படுகிறது. டர்க்குவாய்சு,  சால்கோசிடரைட்டு,  சிரிலோவைட்டு, தார்பெர்னைட்டு, இலிபெத்தினைட்டு, சாம்பிளைட்டு, சேலைட்டு மற்றும் புளோராபடைட்டு போன்ற கனிமங்களுடன் சேர்ந்த நிலையில் பொதுவாக உல்ரிச்சைட்டு  காணப்படுகிறது.  

பன்னாட்டு கனிமவியல் சங்கம் உல்ரிச்சைட்டு கனிமத்தை Ulr என்ற குறியீட்டால் அடையாளப்படுத்துகிறது.

மேற்கோள்கள் 

தாமிரம்(II) கனிமங்கள்
யுரேனியம்(VI) கனிமங்கள்
பாசுப்பேட்டு கனிமங்கள்
ஒற்றைச்சரிவச்சுக் கனிமங்கள்
கிரிஸ்டோ தாசு பால்

கிறிஸ்டோ தாசு பால் (Kristo Das Pal)  (1838 - 1884 சூலை 24) இவர் ஓர் இந்தியாவின் பத்திரிகையாளரும், சொற்பொழிவாளரும் மற்றும் இந்து தேசபக்தர் என்ற பத்திரிக்கையின் ஆசிரியரும் ஆவார். இந்து சமூக வரிசைக்கு குறைவாக இருக்கும் டெலி அல்லது எண்ணெய் ஆண்கள் சாதியிலிருந்து பிறந்திருந்தாலும், இவர் தனது காலத்தில் முக்கியமான நபர்களில் ஒருவராக உயர்ந்தார்.

ஆரம்ப கால வாழ்க்கை 
ஈசுவர் சந்திர பாலின் மகனான இவர் கீழை நாட்டுப் பள்ளி மற்றும் இந்து பெருநகரக் கல்லூரியில் ஆங்கிலக் கல்வியைப் பெற்றார். மேலும் சிறு வயதிலேயே பத்திரிகைத் துறையில் தன்னை ஈடுபடுத்திக் கொண்டார். இந்தக் கல்லூரியில் ஆங்கில பேராசிரியராக டி.எல். ரிச்சர்ட்சனின் மாணவரான, இவர் ஆங்கிலத்தில் போற்றத்தக்க தேர்ச்சி பெற்றார். 1861ஆம் ஆண்டில், வங்காள நில உரிமையாளர்களின் ஒரு குழுவான பிரிட்டிசு இந்தியச் சங்கத்திற்கு உதவி செயலாளராக (பின்னர் செயலாளராக) நியமிக்கப்பட்டார். அதன் உறுப்பினர்களிடையே அன்றைய மிகவும் பண்பட்ட சில மனிதராக இருந்தார். அதே நேரத்தில் இவர் இந்து தேசபக்தர் என்ற வெளியீட்டின் ஆசிரியரானார். முதலில் 1853 இல் தொடங்கி 1861 இல் தான் இறக்கும் வரை ஹரிஷ் சந்திர முகர்ஜி அவர்களால் திறனுடனும் ஆர்வத்துடனும் நடத்தப்பட்டார். இந்த பத்திரிகை பிரிட்டிசு இந்திய சங்கத்தின் சில உறுப்பினர்களுக்கு மாற்றப்பட்டது. பின்னர் இது அந்த சங்கத்தின் ஒரு அங்கமாக மாறியது. இவ்வாறு கிறிஸ்டோ தாசு பால் இருபத்தி இரண்டு வருட நிகழ்வின் போது தனது திறன்களையும் சுதந்திரத்தையும் நிரூபிக்க அரிய வாய்ப்புகள் கிடைத்தன.

பிற்கால வாழ்வு 
1863 ஆம் ஆண்டில், இவர் கொல்கத்தாவின் அமைதி மற்றும் நகராட்சி ஆணையராக நியமிக்கப்பட்டார். 1872ஆம் ஆண்டில், இவர் வங்காள சட்டமன்றக் குழுவில் உறுப்பினராக்கப்பட்டார். அங்கு இவரது நடைமுறையும் நல்லுணர்வும் அடுத்தடுத்த துணைநிலை ஆளுநர்களால் மிகவும் பாராட்டப்பட்டது. எவ்வாறாயினும், 1876 ஆம் ஆண்டு கொல்கத்தா நகராட்சி மசோதாவுக்கு இவரது எதிர்ப்பு, முதலில் தேர்தல் முறையை அங்கீகரித்தது. மக்களுக்கு எதிரான வர்க்கங்களுக்கு ஆதரவாக இவர் கொண்டிருந்த தப்பெண்ணம் காரணமாக இருந்தது. 1878ஆம் ஆண்டில், அவர் இந்திய நட்சத்திரத்தின் அலங்காரத்தைப் பெற்றார். 1883ஆம் ஆண்டில் இவர் ஆளுநரின் சட்டமன்றக் குழுவின் உறுப்பினராக நியமிக்கப்பட்டார். இது குறித்த கலந்துரையாடல்களில், சபை முன் பரிசீலிக்க வந்த வாடகை மசோதா, பிரித்தானிய இந்திய சங்கத்தின் செயலாளராக கிறிஸ்டோ தாஸ் பால், நில உரிமையாளர்களின் பக்கத்தை எடுத்துக் கொண்டது அவசியம். 1877 ஆம் ஆண்டில் இவருக்கு ராவ் பகதூர் என்ற தலைப்பு வழங்கப்பட்டது. இதனால் ராவ் கிறிஸ்டோ தாசு பால் பகதூர் என்றும் அழைக்கப்பட்டார்.

இவர் இந்து மேளாவின் புரவலர்களில் ஒருவராகவும் இருந்தார் 

இவர் நீரிழிவு நோயால் 1884 ஜூலை 24 அன்று இறந்தார். இவரது மரணத்திற்குப் பிறகு பேசிய ரிப்பன் பிரபு கூறினார்: " எங்களிடமிருந்து ஒரு தனித்துவமான திறனை இழந்துவிட்டோம், அவரிடமிருந்து எல்லா சந்தர்ப்பங்களிலும் நாங்கள் உதவி பெற்றோம், அவற்றில் மதிப்பை நான் உடனடியாக ஒப்புக்கொள்கிறேன். . . . .

1894ஆம் ஆண்டில் கல்கத்தாவில் எல்ஜின் பிரபுவால் இவரது முழு நீள சிலை நிறுவப்பட்டது.

மேற்கோள்கள்

குறிப்புகள் 
See N. N. Ghose, Krislo Das Pal, a Study (Calcutta, 1887).

ராவ் பகதூர் பட்டம் பெற்றவர்கள்
1884 இறப்புகள்
1839 பிறப்புகள்
ஹலிதா ஷமீம்

ஹலிதா ஷமீம் (Halitha Shameem) தமிழ்த் திரைப்பட இயக்குநர். இவரது சொந்த ஊர் தாராபுரம். கொடைக்கானலில் பள்ளிப்படிப்பையும் எஸ். ஆர். எம். பல்கலைக்கழகத்தில் கல்லூரிப் படிப்பையும் முடித்தார். இவர் இயக்குநர்கள் புஷ்கர்-காயத்ரி, மிஷ்கின் ஆகியோரிடம் உதவி இயக்குநராகப் பணியாற்றியவர். 2014 இல் இவரது முதல் தமிழ்த் திரைப்படம் பூவரசம் பீப்பீ வெளியானது. ஐந்தாண்டு இடைவெளிக்குப் பின்னர் 2019 இல் நான்கு கதைகள் கொண்ட சில்லுக்கருப்பட்டி தமிழ்த் திரைப்படத்தை இயக்கினார். இத்திரைப்படம் விமர்சன ரீதியாகவும் வணிக ரீதியாகவும் வெற்றிபெற்றது.

இயக்கிய திரைப்படங்கள்
பூவரசம் பீப்பீ (2014)
சில்லுக்கருப்பட்டி (2019)
ஏலே (2021)
மின்மினி (2024)

மேற்கோள்கள் 

வாழும் நபர்கள்
சென்னைத் திரைப்பட இயக்குநர்கள்
தமிழ்த் திரைப்படக் கதை, திரைக்கதை, வசன எழுத்தாளர்கள்
தமிழ்த் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
தமிழ்நாட்டுத் திரைக்கதை எழுத்தாளர்கள்
தமிழகப் பெண் எழுத்தாளர்கள்
க. அர்ஜுனன்

கட்டியண்ணன் அர்ஜுனன் (K. Arjunan, பிறப்பு: 22 செப்டம்பர் 1944) என்பவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்த ஓர் இந்திய அரசியல்வாதி ஆவார்.

அரசியல் 
இவர் 1980 இல் தருமபுரி மக்களவைத் தொகுதியிலிருந்து, திராவிட முனேற்றக் கழகத்தின் சார்பில் இந்திய நாடாளுமன்றத்தின், மக்களவை உறுப்பினராகத் தேர்ந்தெடுக்கப்பட்டார். பின்னர் இவர் அதிமுகவில் இணைந்தார்.

அர்ஜுனன் 1989 ஆம் ஆண்டு சேலம் மாவட்டம், தாரமங்கலம் சட்டமன்ற உறுப்பினராக அதிமுக சார்பில் தேர்ந்தெடுக்கப்பட்டார். அதற்குப் பிறகு 1991 ஆம் ஆண்டு வீரபாண்டி தொகுதியில் இருந்து, சட்டமன்றத்திற்கு அதிமுக சார்பாக தேர்ந்தெடுக்கப்பட்டார். அதன்பிறகு தேமுதிகவில் இணைந்து பணியாற்றினார். பின்னர் தீபா பேரவையில் இணைந்தார். பிறகு மீண்டும் அதிமுகவில் இணைந்தார்.

ஆரம்ப கால வாழ்க்கை 
அர்ஜுனன் 1944 செப்டம்பர் 22 அன்று சேலம் மாவட்டத்தின், மேட்டூர் வட்டம், எம். என் பட்டி கிராமத்தில் பிறந்தார். சென்னை இலயோலாக் கல்லூரியில், பி.எஸ்.சி பட்டம் பெற்றவர். இவர் 1969 நவம்பர் 24 இல் திருமணம் செய்து கொண்டார்.

அர்ஜுனன் 1967 முதல் 1978 வரை காவல் உதவி ஆய்வாளராகவும், 1978 முதல் 1979 வரை காவல் துணை ஆய்வாளராகவும் பணியாற்றினார்.

மேற்கோள்கள்

வெளி இணைப்புகள் 
 நாடாளுமன்ற நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்றுக் குறிப்பு

அனைத்திந்திய அண்ணா திராவிட முன்னேற்றக் கழக அரசியல்வாதிகள்
7வது மக்களவை உறுப்பினர்கள்
திராவிட முன்னேற்றக் கழக அரசியல்வாதிகள்
வாழும் நபர்கள்
1944 பிறப்புகள்
சேலம் மாவட்ட நபர்கள்
10 ஆவது தமிழ்நாடு சட்டமன்ற உறுப்பினர்கள்
9 ஆவது தமிழ்நாடு சட்டமன்ற உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
எம். காந்தராஜ் அர்சு

சர் எம். காந்தராஜ் அர்சு (M. Kantaraj Urs) (1870 செப்டம்பர் 20 - 1923 அக்டோபர் 3) இவர் ஓர் இந்திய நிர்வாகி ஆவார். இவர் 1918இல் மைசூர் இராச்சியத்தின் திவானாகப் பணியாற்றினார்.

ஆரம்பகால வாழ்க்கை மற்றும் கல்வி 
காந்தராஜ் அர்சு 1870 செப்டம்பர்  20 அன்று பிறந்தார். இவர், 16 மற்றும் 17 ஆம் நூற்றாண்டுகளில் மைசூர் அரச குடும்பத்திற்கு பாரம்பரிய இராணுவத் தளபதியாக பணியாற்றிய புகழ்பெற்ற கலாலே குடும்பத்தின் (மைசூருக்கு அருகில்)  ஒரு வாரிசு ஆவார். இவர் கர்நாடகாவின் மத்தூரில் குடியேறிய குடும்பத்தின் ஒரு கிளையைச் சேர்ந்தவர். இவரது மூத்த சகோதரி கெம்பா நஞ்சம்மணி மைசூர் மகாராஜா பத்தாம் சாமராஜா உடையாரை மணந்தார். மேலும் மகாராணி கெம்பா நஞ்சம்மணி வாணி விலாச சன்னிதானம் என்று அறியப்பட்டார். இவர் 1892-93ல் சென்னை கிருத்துவக் கல்லூரியில் பட்டம் பெற்று தனது சமூகத்தின் (உர்ஸ்) முதல் உறுப்பினரானார்.

தொழில் 
1894 ஆம் ஆண்டில் மைசூர் மாநில சேவைக்கு காந்தராஜ் அர்சு உதவி ஆணையராக (அட்டவணை II) நியமிக்கப்பட்டார். ஆனல் 1894 திசம்பரில் இவரது மைத்துனரான மகாராஜாவின் அகால மரணத்திற்குப் பிறகு, இவரது சகோதரி மகாராணி 1895 இல் இவரை மைசூரின் ஆட்சியாளர் ஆக்கினார். காந்தராஜ் அர்சு 1895-99 வரை மகாராணியின் சிறப்பு உதவி தனிச்செயலாளராகப் பணியிலிருந்தார்.

தனிப்பட்ட வாழ்க்கை 
காந்தராஜ் அர்சு தனது சகோதரிமகாராணி கெம்பா நஞ்சம்மணி வாணி விலாச சன்னிதானத்தின் மகள் குமாரி ஜெய லட்சம்மன்னியின் (1881-1924) மூத்த மகளை மணந்தார். இத்தம்பதியருக்கு இராஜகுமாரி லீலாவதி என்ற ஒரு மகள் இருந்தார். மைசூரில் உள்ள மைசூர் பல்கலைக்கழகத்தின் முதுகலை பட்டப்படிப்பு மையமான மானசா கங்கோத்ரி என்று இப்போது நன்கு அறியப்பட்ட ஜெயலட்சுமி விலாச மாளிகை இவர்களின் குடியிருப்பு மாளிகையாக இருந்தது.

காந்தராஜ் அர்சு 1923 அக்டோபரில் இறந்தார்.

குறிப்புகள்

மேற்கோள்கள்

மைசூர் திவான்கள்
1922 இறப்புகள்
1870 பிறப்புகள்
சக்தெங் காட்டுயிர் காப்பகம்

சக்தெங் காட்டுயிர் காப்பகம் (Sakteng Wildlife Sanctuary) இமயமலை நாடான பூட்டானின்  திராசிகாங் மாவட்டம் மற்றும் சம்துருப் ஜோங்கர் மாவட்டங்களில் பரவியுள்ளது. இது யுனெஸ்கோவால் தற்காலிமகாக பட்டியலிட்ட பூட்டானின் பாதுகாக்கப்பட்ட காட்டுயிர் காப்பகமாகும். 2003-இல் நிறுவப்பட்ட இக்காட்டுயிர் காப்பகம்  750 சதுர கிலோ மீட்டர் பரப்பளவு கொண்டது.

இக்காட்டுயிர் காப்பகம், பூட்டானின் கிழக்குப் பகுதியில் அமைந்துள்ளது. இப்பகுதியில் உடல் முழுவதும் முடிகள் கொண்ட எட்டிக் குரங்குகள்,மேக்பை போன்ற பறவைகளின் காப்பிடமாக உள்ளது.

சீனா உரிமை கொண்டாடுதல்
உலக சுற்றுச்சூழல் ஆதரவுக் குழுவின் 58-ஆவது கூட்டத்தில், பூட்டானில் இருக்கும் சக்தெங் காட்டுயிர் காப்பகத்திற்கு நிதியுதவி அளிக்க முன்மொழியப்பட்டபோது, சக்தெங் காட்டுயிர் காப்பகப் பகுதி எல்லைப் பிரச்சினைக்கு உட்பட்ட பகுதி என சீனா கூறி,  பூட்டானுக்கு நிதியுதவி வழங்க எதிர்ப்பு தெரிவித்தது. இக்கூட்டத்தில் சீனாவுக்கு நேரடி பிரதிநிதி இருந்தாலும், பூட்டானுக்கான பிரதிநிதி இல்லை. ஆகவே பூட்டானின் பிரதிநிதியாக இந்திய ஆட்சிப் பணி அதிகாரி அபர்ணா சுப்ரமணி வாதிட்டார். சக்தெங் சரணாலய விவகாரத்தில் சீனா எதிர்ப்பு தெரிவிக்கும் நிலையில், பூட்டானின் நிலைப்பாட்டை கேட்காமல் முடிவுக்கு வரக்கூடாது என அபர்ணா சுப்ரமணி தெரிவித்தார். இதைத்தொடர்ந்து, அபர்ணா சுப்ரமணிக்கு பூட்டான் அரசு அனுப்பிய குறிப்பில், “சக்தெங் வனவிலங்கு சரணாலயம் பூட்டானின் இறையாண்மை எல்லைக்கு உட்பட்ட பகுதி” என உறுதிபட தெரிவித்தது. சீனாவின் எல்லை உரிமைகோரலை பூட்டான் மறுத்ததை தொடர்ந்து சக்தெங் காட்டுயிர் காப்பாக்த்திற்கு நிதியுதவி அளிக்க ஒப்புக்கொள்ளப்பட்டது.

மேற்கோள்கள்

பூட்டான்
பூட்டானில் உள்ள காட்டுயிர் காப்பகங்கள்
ஸ்ரீ குமார்

ஸ்ரீ குமார் கணேஷ் (Shreekumar) ஒரு தமிழ் தொலைக்காட்சி நடிகர். இவர் சூப்பர் ஹிட் சீரியல்கள், ஆனந்தம் (2003-2009), அஹல்யா (2004-2006), பந்தம் (2006-2009), உறவுகள் (2009–2012), இதயம் (2009–2012) மற்றும் பொம்மலட்டம் (2012) ஆகியவற்றில் பல்வேறு வேடங்களில் நடித்துள்ளார். மேலும்  இவர் பல தமிழ் திரைப்படங்களிலும் தோன்றியுள்ளார். இப்போது ஜீ தமிழ் தொலைக்காட்சியில் ஒளிபரப்பாகும் யாரடி நீ மோகினி தொடரில் நடிக்கிறார்.

வாழ்க்கை
ஸ்ரீ, பிரபல இசை இயக்குநர் சங்கர் கணேஷ்ஷின் மகன் ஆவார், அவர் தனது கூட்டாளர் சங்கருடன் பிரபலமாக உச்சரிக்கப்படுகிறார். இவர் கோலிவுட் நடிகர் விஜய் மற்றும் தொலைக்காட்சி நடிகர்கள் சஞ்சீவ் மற்றும் தீபக் திங்கர் ஆகியோரின் நெருங்கிய நண்பர் . ஸ்ரீகுமார் மற்றும் இவரது துணை நடிகர் ஷமிதா ஸ்ரீகுமார் ஆகியோர் 2009 இல் திருமணம் செய்து கொண்டனர். இவர்களுக்கு இரண்டு குழந்தைகள் உள்ளனர்.

சீரியல்கள்

திரைப்படங்கள்

டெலிஃபில்ம்ஸ்

குறிப்புகள்

வாழும் நபர்கள்
1975 பிறப்புகள்
தமிழ்த் திரைப்பட நடிகர்கள்
தமிழ்த் தொலைக்காட்சி நடிகர்கள்
தமிழ்த் தொலைக்காட்சி தொகுப்பாளர்கள்
சென்னை நடிகர்கள்
இந்தியத் தமிழ் நாடக நடிகர்கள்
தமிழ்நாட்டு தொலைக்காட்சி பிரமுகர்கள்
தொண்டைமண்டல வேளாளர்

தொண்டைமண்டல  வேளாளர் எனப்படுவோர் தொண்டை மண்டலத்தைத் தோன்றிடமாகக் கொண்ட வேளாளர்கள் ஆவர். தொண்டைமண்டல சைவ வேளாளர், தொண்டை மண்டல துளுவ வேளாளர், கொண்டைக்கட்டி ஆகிய மூன்று வேளாள சாதிகளும், ஒன்றாகத் தொண்டைமண்டல வேளாளர் என அழைக்கப்படுவர். இவர்களுக்குப் பொதுவாக தொண்டைமண்டல முதலியார்கள் அல்லது வெள்ளாள முதலியார்கள் என்ற பட்டங்களும் வழங்கப்படுவதுண்டு.

முக்கிய நபர்கள் 

 திருநாவுக்கரசர்
 சேக்கிழார்
 அரியநாத முதலியார்
 நடேச முதலியார்
 ஆற்காடு ராமசாமி முதலியார்
 பம்மல் சம்மந்த முதலியார்
 பி. டி. ராஜன்
 மணியம்மை
 பி. டி. ஆர். பழனிவேல்ராசன்
 என். வி. நடராசன்
 க. அன்பழகன்
 சிட்டி பாபு
 பழனிவேல் தியாகராஜன்
 ஜெ. அன்பழகன்
 எக்ஸ்னோரா நிர்மல்

மேற்கோள்கள் 

சாதிகள்
வேளாளர்